
Informatīvais ziņojums par priekšlikumiem laboratorijas pakalpojumu finansiālās pieejamības uzlabošanai

[1.] Ministru kabineta 2022. gada 11. oktobra sēdes protokola Nr. 52 5.§ 79.-83. punktā (turpmāk – MK sēdes protokols Nr. 52) Veselības ministrijai doti vairāki uzdevumi saistībā ar laboratorisko izmeklējumu pieejamības uzlabošanu, nodrošinot to kvalitāti, atbilstību algoritmiem, kā arī datu elektronisku apriti:
[bookmark: _Hlk133930270]- līdz 2022. gada 30. decembrim veikt minimālo izmeklējumu apjoma noteikšanu pirms noteiktu veselības aprūpes pakalpojumu saņemšanas ieviešanas, kā arī izvērtēt un aktualizēt Ministru kabineta 2017. gada 7. marta noteikumus Nr. 125 "Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem", kuri nosaka references laboratorijas izmeklējumu apjomu un kompetenci;
[bookmark: _Hlk133930424]- līdz 2022. gada 30. decembrim izvērtēt laboratoriju pārstrādes iemeslus un piedāvāt Ministru kabinetam priekšlikumus laboratorijas pakalpojumu finansiālās pieejamības uzlabošanai;
- līdz 2023. gada 30. decembrim izstrādāt laboratoriju kvalitātes kritēriju noteikšanas un uzraudzības vadlīnijas; 
- līdz 2023. gada 30. decembrim izveidot vienotu laboratorisko izmeklējumu sistēmu, tai skaitā e-nosūtījuma izveidi;
- līdz 2024. gada 30. decembrim izstrādāt algoritmu un klīnisko ceļu karti.

[2.] Informatīvajā ziņojumā tiek sniegta informācija par pašreizējo situāciju saistībā ar laboratorisko pakalpojumu apmaksu, kā arī par MK sēdes protokolā Nr. 52 doto uzdevumu izpildes gaitu un aktualitāti, ņemot vērā, ka visi šie pasākumi vērsti uz laboratorisko pakalpojumu finansiālās pieejamības uzlabošanu.

1. Situācija valsts finansēto laboratorisko izmeklējumu nodrošināšanā.
[3.] Nacionālais veselības dienests (turpmāk – Dienests) katru gadu līgumos ar ārstniecības iestādēm par valsts apmaksāto veselības aprūpes pakalpojumu sniegšanu norāda finansējuma apmēru gadā, kas paredzēts ģimenes ārstiem un speciālistiem pacientu nosūtīšanai ambulatoro laboratorisko pakalpojumu saņemšanai. Līguma apjoms laboratorijas pakalpojumiem tiek plānots atbilstoši Ministru kabineta 2018. gada 28. augusta noteikumos Nr.555 ”Veselības aprūpes pakalpojumu organizēšanas un samaksa kārtība” (turpmāk – noteikumi) minētajai kārtībai un likumā par valsts budžetu kārtējam gadam laboratorisko pakalpojumu apmaksai atvēlētajam finansējumam.

[4.] Arī ar laboratorijām noslēgtā līguma par ambulatoro laboratorisko veselības aprūpes pakalpojumu sniegšanu un apmaksu sastāvdaļa ir finanšu paziņojums, kurā norādīts   gadam plānotais finansējums. Līdz ar to finansiāli ierobežojumi (kvota) prioritāri noteikta ārstniecības personai, kura ir kompetenta, izvērtējot personas veselības stāvokli, noteikt nepieciešamo laboratorisko izmeklējumu apjomu un izsniegt pacientam nosūtījumu uz izmeklējumiem, kā arī laboratorisko izmeklējumu  veicējiem. Vienlaikus jāatzīmē, ka laboratoriju iespējas ievērot kvotas ir ierobežotas, jo laboratorijas nenosaka pacientiem veicamo laboratorisko izmeklējumu apjomu – lēmumu par pacienta nosūtīšanu uz izmeklējumu pieņem ārsts, savukārt laboratorija rīkojas atbilstoši nosūtījumā iekļautajai informācijai. Atšķirībā no citiem izmeklējumiem, laboratoriju gadījumā ir apgrūtināta iespēja šķirot pacientus un veidot pakalpojumu rindu. Laboratoriskie izmeklējumi ir viens no visplašāk pielietotajiem diagnostikas veidiem, kuru rezultāti ir ātri iegūstami, ļaujot ārstam savlaicīgi pieņemt lēmumu par turpmākiem izmeklējumiem un ārstēšanu nepastāv iespējas veidot gaidīšanas rindas.

[5.] Saskaņā ar likumu “Par valsts budžetu 2023.gadam un budžeta ietvaru 2023., 2024. un 2025.gadam” un Finanšu ministrijas rīkojumiem uz 2023.gada 20.augustu kopējais finansējums valsts budžeta apakšprogrammā 33.15.00 “Laboratorisko izmeklējumu nodrošināšana ambulatorajā aprūpē” – 44 211 914 euro, kas redzams sadalījumā pa programmām 1. tabulā.
1.tabula
	 
	2023.gadā

	Līgumu summas- kopā
	44 211 914

	t.sk. darba algas pieaugumam
	1 059 727

	1.Līdzekļu sadalījums laboratorisko izmeklējumu apmaksai (AP53)
	32 870 596

	darba algas pieaugumam
	885 092

	2.Līdzekļu sadalījums histoloģisko izmeklējumu apmaksai (AP52)
	2 733 449

	t.sk. darba algas pieaugumam
	74 568

	3.Mutāciju noteikšana audzēju šūnās (AP68)
	503 248

	t.sk. darba algas pieaugumam
	3 865

	4.HLA noteikšana transplantācijas pakalpojumiem (AP129)
	91 674

	t.sk. darba algas pieaugumam
	3 263

	5.Laboratoriskie izmeklējumi pacientiem ar ļaundabīgo audzēju (AP134)
	2 852 578

	t.sk. darba algas pieaugumam
	77 040

	6.Reto slimību diagnostikas pieejamībai (AP133)
	708 077

	t.sk. darba algas pieaugumam
	15 899

	7.References laboratorija
	4 452 292



[6.] Šobrīd Dienests ir noslēdzis līgumus ar  39 akreditētām laboratorijām par valsts apmaksāto laboratorisko izmeklējumu veikšanu. Tikai daļa no laboratorijām sniedz plašu laboratorisko pakalpojumu spektru, pārējās akreditētas tikai noteiktās sfērās. No 2023. gada kopējās līgumu summas 32 870 596 euro apmērā divu lielāko laboratoriju kopējā līguma summa ir 22 109 185 euro jeb 67% no visu valsts apmaksāto laboratorisko pakalpojumu apjoma. Jāpiebilst, ka divām lielākajām laboratorijām kopā ir vairāk nekā 150 filiāļu, kas izvietotas visos Latvijas reģionos, nodrošinot pakalpojuma pieejamību tuvāk dzīvesvietai. 

[7.] Iepriekšējā rindkopā minētais jāņem vērā, izstrādājot risinājumus laboratorisko izmeklējumu finansējuma efektīvākai izlietošanai, jo ir svarīgi nodrošināt laboratorisko izmeklējumu pieejamību iedzīvotājiem, taču vienlaikus jāņem vērā atšķirības gan laboratoriju darba apjomā, gan darba specifikā. Piemēram, slimnīcām piederošās laboratorijas pēc darba apjoma ir daudz mazākas, bet to pakalpojums jānodrošina diennakts režīmā, veicot steidzamus izmeklējumus gan uzņemšanas nodaļas, gan stacionētajiem pacientiem. Līdz ar to ir svarīgi, veicot izmaiņas laboratorisko pakalpojumu apmaksā, samazinot tarifus vai ieviešot valsts budžeta izdevumus samazinošus koeficientus, diferencēt apmaksas kārtību atkarībā no laboratorijas atrašanās vietas un funkcijām, tostarp nosakot atšķirīgus tarifus slimnīcu laboratorijām.  

[8.] [bookmark: _Hlk116838959]Lai arī katru gadu laboratorijas izmeklējumiem atvēlēts noteikts finansējums, kā arī pastāv nosacījumi tā izlietošanai (noteikts plānotais finansējuma apjoms ārstiem nosūtītājiem un laboratorijām, izveidots valsts apmaksāto manipulāciju saraksts), pēdējos gados laboratoriju sniegto pakalpojumu apjoms  ik gadu  pieaug un tādējādi pārsniedz līgumos noteikto finansējumu. Veidojas tā saucamās pārstrādes, kad valsts apmaksāto izmeklējumu apjoms pārsniedz iepriekš plānoto un laboratorijas laikus nesaņem samaksu, kā arī pastāv risks, ka apmaksa netiek saņemta vispār, vai tiek saņemta samazinātā apjomā par pacientiem sniegtajiem pakalpojumiem, kuru nepieciešamību noteikuši ģimenes ārsti un ārsti speciālisti. Būtiskākās pārstrādes rada kvotētie ambulatorie laboratoriskie izmeklējumi, kas 1.attēlā norādīti ar nosaukumu “Pārējie laboratoriskie izmeklējumi”. 
1. attēls



[9.] Pārstrāžu galvenie iemesli:
a. Unikālo pacientu, kas saņem ambulatoros laboratoriskos izmeklējumus, skaita pieaugums;
b. Izmeklējumu skaita pieaugums uz vienu pacientu (skatīt 2. tabulu), kas saistīts ar sabiedrības novecošanu, diagnostikas uzlabošanos, dzīvildzes pieaugumu, jaunu medicīnas tehnoloģiju ieviešanu; hroniski slimu pacientu īpatsvara pieaugumu, kā arī  sekām pēc pārslimota Covid-19;
c. Atsevišķās laboratorijās daļai valsts apmaksāto pakalpojumu tarifs pārsniedz pakalpojuma pašizmaksu. Tarifi auguši dēļ ārstniecības personu darba samaksas pieauguma, bet, tā kā darba samaksai piešķirts papildu finansējums, šim pieaugumam nav tiešas ietekmes uz pārstrāžu veidošanos;
d. Valsts budžeta finansējums neatbilst reālajai situācijai, nesekojot pacientu vajadzībām; 
e. Atkārtoti izmeklējumi, kas nav bijuši nepieciešami, vai algoritmiem neatbilstoši izmeklējumi – šādu izmeklējumu apjomu nav iespējams precīzi noteikt bez liela datu apjoma analīzes (nosūtījumi u.c. medicīniskā dokumentācija).

[10.] Salīdzinot biežāk veikto laboratorijas manipulāciju skaita izmaiņas 2021. gadā pret 2019. gadu, septiņām no desmit manipulācijām samazinājās veikto izmeklējumu skaits.  Kā viens no iemesliem, ka 2021. gadā veikto laboratorijas izmeklējumu samazinājums skaidrojams ar Covid-19 pandēmiju, pieejamību ārstniecības pakalpojumiem un tajā brīdī  noteiktajiem ierobežojumiem. Savukārt jau 2022.gadā, salīdzinot ar 2021.gadu, visiem biežāk veiktajiem 10 laboratoriskajiem izmeklējumiem novērots pieaugums (skatīt 2.tabulu).
2.tabula
	Izmeklējums
	Manipulāciju skaits, 2019.g.
	Manipulāciju skaits, 2021.g.
	Manipulāciju skaits, 2022.g.
	Manipulāciju skaita izmaiņas, %, 2021.g. pret 2019.g.
	Manipulāciju skaita izmaiņas, %, 2022.g. pret 2021.g.
	Manipulāciju skaita izmaiņas, %, 2022.g. pret 2019.g.

	Pilna asins aina 
	992 744
	975 961
	1 128 823
	↓2%
	↑16%
	↑14%

	Kreatinīns
	977 559
	968 209
	1 090 593
	↓1%
	↑13%
	↑12%

	ALAT
	960 222
	954 361
	1 077 628
	↓1%
	↑13%
	↑12%

	Glikoze asinīs
	1 049 743
	965 888
	1 079 006
	↓8%
	↑12%
	↑3%

	Tireotropais hormons
	610 124
	633 325
	707 226
	↑4%
	↑12%
	↑16%

	CRO
	663 978
	640 468
	783 712
	↓4%
	↑22%
	↑18%

	Urīna analīze ar teststrēmeli
	742 713
	648 972
	706 408
	↓13%
	↑9%
	↓5%

	Bilirubīns
	448 995
	498 099
	587 331
	↑11%
	↑18%
	↑31%

	Triglicerīdi
	409 073
	418 804
	466 189
	↑2%
	↑11%
	↑14%

	ZBL holesterīna līmenis
	593 720
	560 217
	609 935
	↓6%
	↑9%
	↑3%



[11.] Dienests līdz katra kārtējā mēneša 30. datumam aktualizē Dienesta tīmekļvietnē informāciju par veselības aprūpes pakalpojumu sniedzēju laboratorisko pakalpojumu apmaksai paredzētā finanšu līdzekļu apjoma izlietojumu iepriekšējā mēnesī, tādējādi nodrošinot iespēju visām ārstniecības iestādēm regulāri sekot līdzi plānotā finansējuma izlietojumam. Dienests pēc nepieciešamības, bet ne retāk kā divas reizes gadā informē ārstniecības iestādes par nepieciešamību ievērot noteiktās kvotas, aicinot ārstniecības iestādes veikt rūpīgu pacienta veselības stāvokļa izvērtēšanu, noteikt izmeklējumu nepieciešamību, balstoties uz medicīniskajām indikācijām un klīniskajām vadlīnijām, kā arī  izmantot izmaksu efektīvākos veidus slimību diagnostikai, lai netiktu pārsniegta noteiktā kvota laboratorisko pakalpojumu apmaksai. Arī noteikumi nosaka ģimenes ārsta un sekundārās ambulatorās veselības aprūpes speciālista pienākumu, nosūtot personu ambulatoro laboratorisko pakalpojumu saņemšanai, uzraudzīt ambulatoro laboratorisko pakalpojumu apmaksai paredzētā līdzekļu apmēra izlietojumu.

[12.] Valsts apmaksātus laboratoriskos pakalpojumus var saņemt ar nosūtījumu, kuru izrakstījis ārsts, kam noslēgts līgums ar Dienestu par valsts apmaksātu pakalpojumu sniegšanu. Lēmumu par nosūtījuma izsniegšanu katrā individuālajā gadījumā pieņem ārsts, izvērtējot pacienta veselības stāvokli, sūdzības, iepriekšējo izmeklējumu rezultātus (t.sk. nepieciešamību veikt atkārtotus izmeklējumus), kā arī, ņemot vērā nosūtījuma izrakstīšanas nosacījumus. Vienlaikus pastāv situācijas, kad pacienti pēc savas iniciatīvas vai pēc maksas speciālista, kuram nav tiesību izsniegt nosūtījumu valsts apmaksātu pakalpojumu saņemšanai, apmeklējuma vēršas pie ģimenes ārsta pēc nosūtījuma valsts apmaksāto laboratorijas pakalpojumu saņemšanai, tostarp, lai veiktu laboratoriskos izmeklējumus profilakses nolūkos. Šādās situācijās ir  būtiski,  lai ģimenes ārsts, kas vislabāk pārzina savu pacientu veselības stāvokli, izvērtē un pārrunā ar pacientu maksas speciālista vai paša pacienta pieprasīto izmeklējumu nepieciešamību, un par valsts budžeta līdzekļiem nozīmē tikai tos izmeklējumus, kuru saņemšanai pacientiem ir medicīniskās indikācijas. 

[13.] Ārstniecības personām ne vienmēr ir pieejama visa informācija par pacientiem veiktajiem izmeklējumiem un to rezultātiem, t.sk. par pacienta vai citu maksātāju līdzekļiem. Ir apgrūtināta laboratorisko izmeklējumu rezultātu izvērtēšana dinamikā, ja izmeklējumi ir veikti dažādās laboratorijās. Līdz ar informācijas apgrūtinātu pieejamību ir gadījumi, kad izmeklējumi tiek nozīmēti atkārtoti, jo nav zināmi to rezultāti, vai arī biežāk, nekā tas nepieciešams. 

[14.] Atbilstoši noteikumu 200. punktam, ja ambulatoro laboratorisko pakalpojumu sniedzējs mēnesī izmeklējumus ir veicis apjomā, kura apmaksai paredzētais līdzekļu apmērs ir lielāks par 7114,36 euro (aprēķinā neiekļaujot samaksu par histoloģisko izmeklējumu veikšanu), tad, veicot ambulatoro laboratorisko pakalpojumu apmaksu šim pakalpojumu sniedzējam, Dienests piemēro koeficientu 0,9 visam attiecīgajā mēnesī sniegtajam pakalpojumu apjomam. Līdz ar koeficienta piemērošanu tiek samazināts valsts finansējums laboratorijām ar lielāku apgrozījumu,  tomēr praksē ir secināms, ka iepriekšminētais finansējuma samazinājuma pasākums  neatrisina pārstrāžu problēmu.

[15.] Atbilstoši noteikumiem izdevumus, kas laboratorijām radušies ārpus līguma paredzētā apjoma (pārstrāde), Dienests ir tiesīgs segt tikai gadījumā, ja
a. ir piešķirts papildu finansējums izdevumu segšanai ārpus plānotā ikgadējā budžeta;
b. pēc 6 un 9 mēnešu izpildes rezultātiem var tikt pārdalītas kvotas starp pakalpojuma sniedzējiem, tādējādi palielinot sniedzamo pakalpojumu apjomu (ārstniecības iestādēm, kam attiecīgajā periodā izveidojusies neizstrāde, finansējums tiek samazināts un pārdalīts atbilstoši koeficientam starp ārstniecības iestādēm, kam deviņos mēnešos veidojusies piešķirtā finansējuma pārstrāde).

[16.] Lai segtu laboratoriju pārstrādes, Veselības ministrija ik gadu sniedz pieprasījumus finansējuma saņemšanai no līdzekļiem neparedzētiem gadījumiem, tomēr šāda kārtība nevar pastāvēt ilgtermiņā. Situācijas risinājumam nepieciešama laboratorisko izmeklējumu apmaksai nepieciešamo līdzekļu plānošanas procesa pārskatīšana, balstot to datos par dzīves ilgumu, sabiedrības veselību, saslimstības līmeni, saistot ar citu pakalpojumu pieejamības palielināšanu, tādējādi nosakot esošo iedzīvotāju vecuma un veselības stāvoklim nepieciešamo laboratorisko izmeklējumu apjomu. 

[17.] Valsts apmaksāto laboratorisko pakalpojumu klāsts un finansēšanas nosacījumi  iekļauti noteikumos. Savukārt visu valsts apmaksāto laboratorisko izmeklējumu (manipulāciju) saraksts pieejams Dienesta tīmekļa vietnē[footnoteRef:2]. Visus valsts apmaksāto veselības aprūpes pakalpojumu tarifus aprēķina pēc vienotas formulas[footnoteRef:3]. Manipulācijas un to apmaksas nosacījumi tiek regulāri pārskatīti, tomēr saskaņā ar pakalpojumu sniedzēju iesniegtajiem aprēķiniem daļa no tarifiem neatbilst izmeklējuma faktiskajām izmaksām. [2:  https://www.vmnvd.gov.lv/lv/pakalpojumu-tarifi]  [3:  MK 28.08.2018. not. Nr.555 152.p.: Veselības aprūpes pakalpojumu tarifus, tai skaitā manipulāciju sarakstā iekļauto manipulāciju tarifus, aprēķina, izmantojot šādu formulu:
TC = VC (D + S + M + E) + FC (U + A + N), kur
TC – veselības aprūpes pakalpojuma tarifs;
VC – mainīgās izmaksas (tiešās izmaksas):
D – darba samaksa;
S – valsts sociālās apdrošināšanas obligātās iemaksas;
M – ārstniecības līdzekļi;
E – izdevumi, saistīti ar pacientu ēdināšanu;
FC – pastāvīgās izmaksas (netiešās izmaksas):
U – pieskaitāmās un netiešās ražošanas izmaksas (ar pacientu uzturēšanu saistītie izdevumi pakalpojumu apmaksai, riska maksājuma veikšanai, materiālu, energoresursu, ūdens un inventāra iegādei);
A – administratīvie izdevumi;
N – nolietojums.] 


[18.]  Veicot laboratorisko pakalpojumu tarifu vērtēšanu un iespējamo pārskatīšanu, Dienests ir konstatējis, ka mūsdienīgas laboratorijas darbā ir nepieciešams paredzēt līdzekļus arī pakalpojumu kvalitātes kontroles un uzraudzības nodrošināšanai. Ieviešot jaunus tehnoloģiskos risinājumus, ierīces un iekārtas, kas veic automatizētus pakalpojumus un mazina cilvēkresursu iesaisti, kā arī palielina laboratorijas iespējas sniegt plašāku pakalpojumu klāstu īsākā laika periodā, taču pašas izmeklējuma izmaksas var pieaugt saistībā ar jauno tehnoloģiju (investīcijas), digitalizācijas izmaksu integrēšanu tarifu elementos.
3. tabula
Laboratoriju izpildes (AP53-Laboratorijas pakalpojumi), EUR

	Gads
	2020
	2021
	2022

	Līguma summa (plānotā uz janvāri)
	30 116 650 
	34 092 605 
	35 451 113 

	Līguma summa (plānota uz decembri)
	32 902 649 
	39 234 712 
	46 335 902 

	Veiktais darbs
	32 904 550 
	41 923 304 
	47 873 419 

	Pārstrāde (Līguma summa  (plānota uz janvāri)
	2 787 900 
	7 830 699 
	12 422 306 

	Pārstrāde (Līguma summa (plānota uz decembri)
	1 901 
	2 688 592 
	[bookmark: _Hlk143775473]1 537 517

	Papildu finansējums, tai skaitā:
	2 785 999 
	5 142 107 
	10 884 789 

	Finansējums no budžeta programmas 02.00.00 “Līdzekļi neparedzētiem gadījumiem”, atbilstoši 2020.gada 18.decembra FM rīkojumam Nr.559 "Par līdzekļu piešķiršanu", lai  nodrošinātu laboratorisko izmeklējumu izdevumu deficīta segšanu
	2 549 481
	
	

	Budžeta apakšprogrammas 33.15.00 “Laboratorisko izmeklējumu nodrošināšana ambulatorajā aprūpē” iekšēja līdzekļu pārdale no finansējuma apjoma histoloģisko izmeklējumu apmaksai, kā arī finanšu līdzekļu rezerves 5 % apmērā, pārdale atbilstoši 2018.gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība" 16.pielikumā “Ambulatoro laboratorisko pakalpojumu samaksas apmēra noteikšana” noteiktajam
	236 518
	
	

	Finansējums no budžeta programmas 02.00.00 “Līdzekļi neparedzētiem gadījumiem” atbilstoši  2021.gada 27.decembra FM rīkojumam Nr.937 “Par līdzekļu piešķiršanu”, lai nodrošinātu laboratorisko izmeklējumu izdevumu daļēju deficīta segšanu
	
	2 787 610
	

	Budžeta apakšprogrammas 33.15.00 “Laboratorisko izmeklējumu nodrošināšana ambulatorajā aprūpē” iekšēja līdzekļu pārdale no finansējuma apjoma histoloģisko izmeklējumu apmaksai, references laboratorijas laboratorisko izmeklējumu apmaksas, mutāciju noteikšana audzēju šūnās, kā arī  finanšu līdzekļu rezerves 5 % apmērā, pārdale atbilstoši 2018.gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" 16.pielikumā “Ambulatoro laboratorisko pakalpojumu samaksas apmēra noteikšana” noteiktajam
	
	2 354 497
	

	Finansējums no budžeta programmas 02.00.00 “Līdzekļi neparedzētiem gadījumiem” atbilstoši  2022.gada 28.jūnija FM rīkojumam Nr.407 “Par līdzekļu piešķiršanu”, lai segtu izdevumus par 2021.gadā sniegtajiem laboratorisko izmeklējumu pakalpojumiem pilnā apmērā 
	
	
	2 710 151

	Finansējums no budžeta programmas 02.00.00 “Līdzekļi neparedzētiem gadījumiem” atbilstoši 2022.gada 28.decembra FM rīkojumam Nr.879 “Par līdzekļu piešķiršanu”, lai nodrošinātu izdevumu segšanu, kas saistīti ar Covid-19 pārslimojušajiem pacientiem ambulatorajā veselības aprūpē veiktajiem laboratoriskajiem izmeklējumiem laikposmā no 2022.gada janvāra līdz oktobrim
	
	
	1 677 438

	Apropriācijas pārdale no budžeta apakšprogrammām 33.04.00 “Centralizēta medikamentu un materiālu iegāde” un 33.18.00 “Plānveida stacionāro veselības aprūpes pakalpojumu nodrošināšana” saskaņā ar  2022.gada 31.oktobra FM rīkojumu Nr.676 “Par apropriācijas pārdali”, lai nodrošinātu laboratorisko izmeklējumu izdevumu daļēju deficīta segšanu
	
	
	3 376 620

	Apropriācijas pārdale saskaņā ar 2022.gada 28.decembra FM rīkojumam Nr.880 "Par apropriācijas pārdali", lai nodrošinātu laboratorisko izmeklējumu izdevumu daļēju deficīta segšanu Rīkojuma kopējā summa 3 275 456 euro, 
no tā:
- finansējums 3 120 580 euro apmērā novirzīts AP53-Laboratorijas pakalpojumi, 
- finansējums 154 876 euro apmērā novirzīts histoloģisko izmeklējumu apmaksai.  
	
	
	3 120 580



[19.] Ambulatorie laboratoriskie izmeklējumi tiek apmaksāti no budžeta apakšprogrammas 33.15.00  “Laboratorisko izmeklējumu nodrošināšana ambulatorajā aprūpē”. Dienesta apkopotie dati liecina, ka pēdējos gados laboratoriju veiktais darbs pārsniedz gadam plānoto līguma summu (3. tabula). Tomēr jāņem vērā, ka datus par 2020. un 2021. gadu ietekmēja Covid-19 izplatība (plaši veselības aprūpes pakalpojumu sniegšanas ierobežojumi, testēšana un augsta saslimstība ar Covid-19).

[20.] Laboratoriju darba apjoma 2018.-2023. gadā salīdzinājums (programmā AP53 - Laboratorijas pakalpojumi)  pieejams 4.tabulā. Tabulā ir atspoguļota informācija par Vadības informācijas sistēmā (turpmāk – VIS) uzrādītiem valsts apmaksātiem laboratoriskiem izmeklējumiem pacientiem un to vērtību atbilstoši manipulāciju tarifiem, pirms  noteikumu 200. punkta noteiktā koeficienta 0,9 piemērošana, kurš tiek pielietots, ja ambulatoro laboratorisko pakalpojumu sniedzējs mēnesī izmeklējumus ir veicis apjomā, kura apmaksai paredzētais līdzekļu apmērs ir lielāks par 7114,36 euro. Plašāks situācijas izklāsts pieejams informatīvajā ziņojumā “Par sniegto laboratorisko izmeklējumu pakalpojumu pārstrādātā darba apjomu ambulatorajā veselības aprūpē 2022.gadā un priekšlikumiem pārstrādes apjoma segšanai” (22-TA-3308)[footnoteRef:4] un citos saistītajos dokumentos. [4:  Skatīts MK 13.12.2022. sēdē (prot. Nr.64 76.§)] 


4. tabula
	Periods (viens gads)
	Talonu skaits
	Manipulāciju skaits
	Unikālo pacientu skaits
	Manipulāciju skaits uz pacientu
	Valsts izmaksas atbilstoši VIS ievadītai informācijai un manipulāciju tarifiem pirms koeficienta 0,9 piemērošanas, EUR
	Izmaksas uz pacientu, EUR

	2018
	2 853 634
	13 062 491
	977 315
	13.4
	30 261 239.79
	30.96

	2019
	2 928 782
	14 508 198
	1 010 310
	14.4
	36 811 978.37
	36.44

	2020
	2 552 123
	13 642 840
	908 479
	15.0
	36 294 203.24
	39.95

	2021
	2 604 327
	15 372 944
	928 676
	16.6
	46 459 995.90
	50.03

	2022
	2 706 073
	16 787 768
	974 232
	17.2
	53 006 798.21
	54.41

	2023.gada 6 mēneši
	1 347 758
	8 668 429
	634 787
	 
	27 830 146.77
	43.84



[21.] Vienlaikus jāatzīst, ka papildu finansējuma pieprasījums laboratorijām, kas ik gadu tiek iesniegts prioritāro pasākumu ietvaros, nebūt negarantē finansējuma piešķiršanu. Prioritāro pasākumu 2023.-2025. gadam ietvaros Veselības ministrija sākotnēji iesniedza papildu finansējuma pieprasījumu konkrētiem laboratoriju veiktiem izmeklējumiem (pacientiem ar retajām slimībām un pacientiem ar psihiskās veselības traucējumiem), kā arī laboratoriju pakalpojumu pieejamības uzlabošanai kopumā (nodrošinot 15 854 373 izmeklējumus gadā).

[22.] Ņemot vērā nepieciešamību plānot laboratorisko pakalpojumu apjomu atbilstoši izmaiņām veselības aprūpes pakalpojumu finansēšanā, laika periodam no 2023. līdz 2025. gadam papildu finansējums laboratorisko pakalpojumu apmaksai tika plānots saistībā ar jaunu veselības aprūpes pakalpojumu ieviešanu. Prioritārā pasākuma ietvaros Veselības aprūpes pakalpojumu onkoloģijas jomā uzlabošanas ietvaros apakšpasākumam ''Laboratorijas pakalpojumi onkoloģijas pacientiem nodrošinot savlaicīgu diagnostiku'' tika piešķirts papildu finansējums 2023. gadam 2 145 875 euro apmērā, savukārt 2024. un 2025. gadam 2 861 166 euro.   

[23.] Jāatzīmē, ka saskaņā ar Finanšu ministrijā sākotnēji iesniegto pieprasījumu[footnoteRef:5], kurā ņemti vērā dati par laboratorisko izmeklējumu skaita pieaugumu, kā arī nepieciešamību paplašināt laboratorisko izmeklējumu pieejamību iedzīvotājiem, tādējādi nodrošinot laboratoriskos izmeklējumus atbilstoši pacientu vajadzībām un uzlabojot veselības aprūpes kvalitāti, 2023. gadā visām pacientu grupām kopumā papildus būtu nepieciešami 10 241 230 euro (skatīt 5.tabulu). [5:  Veselības ministrijas 23.09.2022. vēstule Nr. 01-13FM-1/4472] 

5.tabula
	[bookmark: _Hlk128045746]Prioritārā pasākuma pieteikuma nosaukums un pasākums, kas ietver laboratorisko izmeklējumu nepieciešamību[footnoteRef:6] [6:  no Veselības ministrijas vēstules Finanšu ministrijai (23.09.2022. Nr.01-13FM-1/4472) pielikuma] 

	Laboratoriskajiem izmeklējumiem PP 2023.-2025.gadam pieprasītais finansējums (euro)
	Pasākuma sasaiste ar laboratoriskiem pakalpojumiem

	
	2023
	2024
	2025
	

	29_03_P Reto slimību jomā 2023.-2025. gadam plāna (projekts) realizācija

	Paplašināt jaundzimušo ģenētiski iedzimto slimību laboratorisko skrīningu ar jauniem izmeklējumiem agrīnai ārstējamu patoloģiju diagnosticēšanai
	113 920
	204 760
	204 760
	Tiek izmeklēts asins paraugs, lai konstatētu skrīningā iekļautās slimības 

	Paplašināt no valsts budžeta līdzekļiem apmaksājamo laboratorisko izmeklējumu “grozu”
	2 004 278
	2 022 590
	2 025 021
	Ar laboratorisko izmeklējumu palīdzību tiek diagnosticētas retās slimības, kā arī veikta pacientu novērošana (slimības progresēšana, terapijas efektivitāte)

	29_04_P Veselības aprūpes pakalpojumu onkoloģijas jomā uzlabošana

	Nodrošināt nepieciešamos patohistoloģiskos un  molekulāros izmeklējumus onkoloģijā, atbilstoši starptautiskajām vadlīnijām,  ieviestajiem protokoliem un algoritmiem, tai skaita, bērnu onkoloģijā
	1 571 150
	1 571 150
	1 571 150
	Ar minēto izmeklējumu palīdzību tiek diagnosticētas onkoloģiskās slimības, kā arī veikta pacientu novērošana (slimības progresēšana, terapijas efektivitāte)

	29_05_H Paliatīvās aprūpes nodrošināšana

	Enterālā un parenterālā barošana mājās
	1 930
	3 592
	5 254
	Laboratoriskie izmeklējumi nepieciešami pacientu novērošanai, lai nepieciešamības gadījumā atceltu vai mainītu lietoto uzturu

	29_07_P Psihiskās veselības aprūpes organizēšanas uzlabošanas plāna (projekta) 2023.-2025.gadam realizācija

	Izstrādāt un ieviest ēšanas traucējumu specializētu ārstēšanas programmu
	0
	0
	75 963
	Laboratoriskie izmeklējumi nepieciešami ēšanas traucējumu radīto noviržu organismā diagnosticēšanai, ārstēšanas plānošanai un pacientu novērošanai

	Paplašināt medikamentozās terapijas pieejamību un nepārtrauktību pacientiem ar psihiskās veselības traucējumiem
	13 499
	13 499
	13 499
	Laboratoriskie izmeklējumi nepieciešami medikamentozās terapijas efektivitātes vērtēšanai, nelabvēlīgu blakusparādību savlaicīgai konstatēšanai

	29_06_H Profilakses pasākumu un veselības aprūpes pakalpojumu uzlabošanas plāns alkoholisko dzērienu un narkotisko vielu lietošanas izplatības mazināšanas jomā 2023.-2025.gadam 
	33 250
	506 000
	6 000
	Augsta līmeņa izmeklējumi alkohola, narkotisko un psihotropo vielu reibuma ekspertīzei

	29_05_P Augstas prioritātes veselības aprūpes pakalpojumu pieejamības nodrošināšana

	Papildus finansējums laboratorijas pakalpojumiem
	5 759 273
	5 759 273
	5 759 273
	Laboratorisko izmeklējumu skaita pieaugums dēļ sabiedrības novecošanas, saslimstības pieauguma, hronisku slimību novērošanas

	Specializētas pārtikas nodrošināšana
	151 764
	151 764
	151 764
	Laboratoriskie izmeklējumi nepieciešami pacientu, kas saņem specializēto pārtiku, novērošanai, lai nepieciešamības gadījumā atceltu vai mainītu lietoto uzturu

	Enzīma GALT aktivitātes noteikšana
	28 802
	28 802
	28 802
	Ikvienam jaundzimušajam, kuram skrīningā konstatēta pozitīva galaktozēmija, nepieciešama 
tālāka izmeklēšana, lai noteiktu enzīma GALT aktivitāti, no kā atkarīga turpmākā rīcība

	29_16_P Jaunu manipulāciju - jaunu pakalpojumu veidu, jaunu piemaksu esošiem pakalpojumiem ieviešana, kuras netika iekļautas Sabiedrības veselības pamatnostādnēs 2021.-2027.gadam finansējuma ierobežojuma dēļ

	Vitamīns D (25-OH) kopējais bērniem pie noteiktām saslimšanām
	17 940
	17 940
	17 940
	Vitamīna D līmeni nosaka laboratorijā 

	Laboratorisks izmeklējums Insulīnam līdzīgā augšanas faktora - 1 (IGF - 1) noteikšanai
	15 572
	15 572
	15 572
	Insulīnam līdzīgo augšanas faktoru nosaka laboratorijā

	29_15_P Papildus pasākumu īstenošana, kuri netika diskutēti Sabiedrības veselības pamatnostādņu 2021.-2027.gadam ietvaros

	Papildus finansējums glikozes līmeņa noteikšanas izmeklējumiem
	529 852
	529 852
	529 852
	Glikozes līmeni nosaka laboratorijā

	KOPĀ
	10 241 230
	10 824 794
	10 404 850
	



[24.] Būtisks faktors, kas jāņem vērā attiecībā uz nepieciešamo ambulatoro laboratorisko izmeklējumu un  nepieciešamā finansējuma plānošanu – šie izmeklējumi līdz šim ne vienmēr plānoti saistībā ar citiem veselības aprūpes pakalpojumiem, kuru ietvaros nepieciešami laboratorijas izmeklējumi. (piemēram, plānojot kādas manipulācijas vai zāļu apmaksu, vienlaikus netika plānots finansējums ar tām saistītajiem izmeklējumiem; par to liecina laboratoriskajiem izmeklējumiem paredzētā finansējuma īpatsvars kopējā budžetā un ambulatorajai aprūpei paredzētajā budžetā (2.attēls)).
2. attēls


[25.] Veicot Eiropas Savienības valstu aptauju, saņēmām atbildes no Slovēnijas, Lietuvas un Igaunijas. Slovēnijā laboratorijas izmeklējumi netiek finansēti kā atsevišķi pakalpojumi (ar dažiem izņēmumiem) – finansējums laboratorijas pakalpojumiem ir iekļauts veselības aprūpes pakalpojumu cenā. Līdz ar to arī nav iespējams definēt laboratorijas izmaksu daļu no kopējām izmaksām. Lietuvas Valsts slimokase sedz veselības aprūpes pakalpojumu izdevumus, pamatojoties uz veselības ministra apstiprinātajām veselības aprūpes pakalpojumu references cenām, kas ietver visas ar pakalpojuma sniegšanu saistītās izmaksas (personāls, manipulācijas, medikamenti, medicīniskās ierīces, komunālie pakalpojumi u.c.), tai skaitā laboratorisko izmeklējumu vidējās izmaksas. Laboratoriskie izmeklējumi ir veselības aprūpes pakalpojuma sastāvdaļa, un ārstniecības iestādes var veikt šos izmeklējumus pašas vai izmantot ārpakalpojuma sniedzējus[footnoteRef:7]. Netiek izdalīts atsevišķs finansējums laboratorijām. Igaunijā nav atsevišķas budžeta programmas laboratoriskajiem izmeklējumiem, jo tiek finansēts pakalpojums, ko pacientam sniedz ārstniecības iestāde. Laboratorijai maksā ārstniecības iestāde, kas pasūta pakalpojumu[footnoteRef:8]. Laboratoriskie izmeklējumi tiek iekļauti valsts apmaksāto pakalpojumu klāstā, pamatojoties uz izvērtējumu (pakalpojuma mērķis, metodes apraksts, nepieciešamība, efektivitāte, izmaksas, ietekme uz budžetu). Laboratoriskie pakalpojumi tiek vērtēti arī visu apmaksāto laboratorisko izmeklējumu saraksta pārskatīšanas procesā, rutīnas pārbaužu laikā, kā arī, veicot detalizētu izvērtējumu par konkrētu jomu (specialitāte, pakalpojuma sniedzējs u.c.). [7:  Latvijā šāda kārtība ir attiecībā uz stacionārajās ārstniecības iestādēs veiktajiem laboratoriskajiem izmeklējumiem.]  [8:  2021. gadā ar stacionāru pakalpojumiem saistītais finansējums izmeklējumiem bija 39 miljoni eiro, bet 60 miljoni – laboratoriju pakalpojumiem, kas sniegti ambulatorās aprūpes ietvaros.] 


[26.] Kā redzams, visās minētajās valstīs laboratoriskie izmeklējumi ir daļa no veselības aprūpes pakalpojuma. Šāda pieeja ļauj precīzāk plānot laboratorijām nepieciešamo finansējuma apjomu un nodrošināt saikni starp nosūtītāju un izmeklējuma veicēju. Vienlaikus tas palīdz risināt problēmu ar nevajadzīgi vai pārāk bieži atkārtotiem izmeklējumiem. Arī Latvijā pakāpeniski tiek ieviesta šāda pieeja attiecībā uz jauniem valsts apmaksātiem veselības aprūpes pakalpojumiem (piemēram, onkoloģijā).  

[27.] Daļu no problēmām, kas saistīta ar atkārtotu vai nepamatotu nosūtīšanu uz izmeklējumiem, vai, gluži pretēji, nepietiekamu, algoritmiem neatbilstošu izmeklēšanu, nodrošinātu izmeklējumu rezultātu pieejamība e-veselībā, kā arī iespēja ar digitālo risinājumu palīdzību kontrolēt nosūtījumu regularitāti un atbilstību pacienta diagnozei.

[28.] Lai izvērtētu valsts apmaksāto laboratorisko pakalpojumu, plānošanas un apmaksas nosacījumus un izstrādātu priekšlikumus laboratorisko pakalpojumu plānošanas un apmaksas uzlabošanai, Veselības ministrijā tika izveidota darba grupa[footnoteRef:9] (turpmāk – laboratoriju darba grupa), kas 2022. gadā sagatavoja ziņojumu par risinājumiem laboratorijas pakalpojumu plānošanas un apmaksas kārtības pilnveidošanai.  [9:  Veselības ministrijas 2022. gada 23. maija rīkojumā Nr.104 “Par laboratorijas pakalpojumu plānošanas un apmaksas kārtības pilnveidošanas darba grupu”] 


[29.] Atbilstoši 3. tabulā norādītājai informācijai programmā AP53 “Laboratorijas pakalpojumi”  2022. gadā faktiski veiktais laboratorisko izmeklējumu apjoms sasniedza 47 873 419 euro, kas par 1 537 517 euro pārsniedza pieejamos resursus laboratoriskajiem pakalpojumiem budžeta apakšprogrammā 33.15.00 “ Laboratorisko izmeklējumu nodrošināšana ambulatorajā aprūpē” un kas būtu nosedzami 2023. gadā. Savukārt, analizējot 2023. gada 1. pusgada faktisko izpildi budžeta apakšprogrammā 33.15.00 “Laboratorisko izmeklējumu nodrošināšana ambulatorajā aprūpē”, tiek secināts, ka 1. pusgadā ir izveidojusies laboratorisko izmeklējumu pārstrāde  8 017 532  euro apmērā. Veicot novērtējumu gada griezumā un prognozējot faktiskās izpildes 2. pusgadā, 2023. gadam indikatīvi papildus būs nepieciešami 14 678 107 euro (skatīt 6. tabulu). Lai 2023.gadā veiktu norēķinus pilnā apmērā arī par 2022.gada saistībām, papildus nepieciešamais finansējums laboratorijas pakalpojumu apmaksai 2023.gadam  16 215 624 euro. Iespēja par papildu finansējuma piešķiršanu laboratorisko izmeklējumu deficīta segšanai tiks vērtēta 2023. gada budžeta izpildes gaitā, pamatojoties uz 2023. gada 28. februāra Ministru kabineta sēdes Nr.12 60. § protokola 3. punktu - noteikt, ka 2023. gada valsts budžeta izpildes procesā izveidojušos izdevumu ekonomiju prioritāri novirza valdības deklarācijā minēto prioritāšu finansēšanai atbilstoši Ministru kabineta pieņemtajam lēmumam. 
6. tabula
	Programma 
	Līguma apjoms 2023. gadam, EUR  
	Līgums uz periodu janvāris-jūnijs, EUR
	Veiktais darbs 2023.gada 1.pusgadā, EUR
	Izpilde / Neizpilde 2023.gada 1.pusgadā, EUR 
	Izpilde / Neizpilde 2023.gada 1.pusgadā, % 
	Izpilde/ Neizpilde 2023.gada 2.pusgadā, EUR
	Plānotā pārstrāde 2023.gada 12M, EUR

	AP129 - HLA noteikšana transplantācijas pakalpojumiem 
	91 674  
	46 923  
	69 504  
	22 581  
	148.12%
	22 581
	45 162  

	AP133 - Reto slimību laboratorā diagnostika 
	708 077  
	354 039  
	225 416  
	-128 623  
	63.67%
	-128 623
	-257 246  

	AP134 - Laboratoriskie izmeklējumi pacientiem ar ļaundabīgo audzēju 
	2 852 578  
	950 859  
	811 212  
	-139 647  
	85.31%
	-139 647
	-279 294  

	AP52 - Histoloģiskie izmeklējumi 
	2 733 449  
	1 405 562  
	1 815 739  
	410 177  
	129.18%
	410 177
	820 354  

	AP53 - Laboratorijas pakalpojumi 
	32 870 596  
	16 900 465  
	25 042 207  
	8 141 742  
	148.17%
	6 784 785*
	14 926 527  

	AP68 - Mutāciju noteikšana audzēju šūnās 
	503 248  
	251 622  
	160 892  
	-90 730  
	63.94%
	-90 730
	-181 460  

	AP71 - References laboratorijas pakalpojumi 
	4 452 292  
	2 226 146  
	2 028 178  
	-197 968  
	91.11%
	-197 968
	-395 936  

	Kopā 
	44 211 914  
	22 135 616  
	30 153 148  
	8 017 532  
	136.22%
	6 660 575
	14 678 107 


*Ņemot vērā veiktos un plānotos pasākumus, lai samazinātu laboratorisko izmeklējumu nozīmējumus, tiek prognozēts, ka pārstrāde 2023.gada 2.pusgadā neveidosies 1 mēneša apjoma apmērā

[30.] Programmas A53 “Laboratorijas pakalpojumi” 2023.gadā pieejamā finansējuma 32 870 596 euro  ietvaros valsts apmaksātos laboratoriskos pakalpojumus ir iespējams nodrošināt 668 922 pacientam. Ņemot vērā 2023.gada 1.pusgada faktiski veikto pakalpojuma apjomu, tiek prognozēts, ka laboratorisko pakalpojumu nodrošināšanai 2023.gada budžetā finansējuma nav 298 702 pacientiem ar dažādām diagnozēm, kam papildus būtu nepieciešams 14 678 107 euro (7. tabula).

7. tabula
	
	2023.gada budžets (saskaņā ar likumu “Par valsts budžetu 2023.gadam un budžeta ietvaru 2023., 2024. un 2025.gadam” un Finanšu ministrijas rīkojumiem uz 2023.gada 20.augustu)
	Papildus nepieciešamais finansējums 2023.gada pārstrādēm
	KOPĀ 2023.GADS

	Finansējums kopā 33.15.00, EUR
	44 211 914
	14 678 107
	58 890 021

	tai skaitā finansējums AP53, EUR
	32 870 596
	14 678 107
	47 548 703

	Plānotais pacientu skaits kopā
	899 720
	298 702 
	1 198 422

	tai skaitā plānotais pacientu skaits AP53
	668 922
	298 702
	967 624

	Laboratoriskie izmeklējumi pacientiem sadalījumā pa diagnozēm programmā AP53, pacientu skaits:

	Diagnožu grupas bez klasifikatora
	586
	262
	 

	Acu un to palīgorgānu slimības (H00-H59)
	1 018
	455
	 

	Asins un asinsrades orgānu slimības un noteikti imūnsistēmas traucējumi (D50-D89)
	17 274
	7 714
	 

	Asinsrites sistēmas slimības (I00-I99)
	112 401
	50 191
	 

	Audzēji (C00-D48)
	39 578
	17 672
	 

	Ausu un aizauss paugura slimības (H60-H95)
	1 266
	565
	 

	Ādas un zemādas audu slimības (L00-L99)
	11 665
	5 209
	 

	Ārēji slimību un nāves cēloņi (V01-Y98)
	293
	131
	 

	Citur neklasificēti simptomi, pazīmes un anomāla klīniska un laboratorijas atrade (R00-R99)
	17 641
	7 878
	 

	Elpošanas sistēmas slimības (J00-J99)
	32 424
	14 479
	 

	Endokrīnās, uztures un vielmaiņas slimības (E00-E90)
	118 272
	52 813
	 

	Faktori, kas ietekmē veselību un saskari ar veselības aprūpes darbiniekiem (Z00-Z99)*
	145 320
	64 892
	 

	Gremošanas sistēmas slimības (K00-K93)
	28 341
	12 656
	 

	Grūtniecība, dzemdības un pēcdzemdību periods (O00-O99)
	595
	266
	 

	Iedzimtas kroplības, deformācijas un hromosomu anomālijas (Q00-Q99)
	807
	360
	 

	Ievainojumi, saindēšanās un citas ārējās iedarbes sekas (S00-T98)
	5 439
	2 429
	 

	Infekcijas un parazitāras slimības (A00-B99)
	11 155
	4 981
	 

	Īpašiem gadījumiem paredzētie kodi (U00-U85)
	24 482
	10 932
	 

	Nervu sistēmas slimības (G00-G99)
	9 458
	4 224
	 

	Noteikti perinatālā perioda stāvokļi (P00-P96)
	385
	172
	 

	Psihiski un uzvedības traucējumi (F00-F99)
	6 877
	3 071
	 

	Skeleta, muskuļu un saistaudu slimības (M00-M99)
	37 600
	16 790
	 

	Uroģenitālās sistēmas slimības (N00-N99) 
	46 045 
	20 560 
	 

	KOPĀ
	668 922
	298 702
	


*Z diagnožu grupa - personas ar iespējamu veselības apdraudējumu ģimenes un dzīves anamnēzes vai noteiktu veselību ietekmējošu apstākļu dēļ, ar iespējamu veselības apdraudējumu lipīgu slimību dēļ, ar iespējamu veselības apdraudējumu sociālekonomisku vai psihosociālu apstākļu dēļ, kā arī visi nosūtījumi pirms diagnozes uzstādīšanas
[31.] Neraugoties uz to, ka sniegto laboratorisko izmeklējumu apjoms pārsniedz laboratoriskajiem izmeklējumiem plānoto finansējumu, laboratorijas līdz šim ir turpinājušas pakalpojumu nodrošināt. Tomēr pašreizējā situācija laboratorisko pakalpojumu sniedzējos raisa neapmierinātību un iebildumus, un ir saņemta vēstule no SIA “Centrālā laboratorija (19.07.2023 Nr. 19.07 -1/2023) par valsts apmaksātu pakalpojumu sniegšanas pārtraukšanu no 2023. gada 1. augusta. Nesaņemot atbildi uz minēto vēstuli, kā arī 31.07.2023. vēstuli Nr.31.07 -1/2023, kas adresēta Saeimas Budžeta un finanšu (nodokļu) komisijai un Finanšu ministrijai, SIA “Centrālā laboratorija” atkārtoti vērsusies minētajās iestādēs (24.08.2023. vēstule Nr.24.08-1/2023) informējot, ka no 2023.gada 1.septembra līdz jaunas kvotas piešķiršanai SIA “Centrālā laboratorija” sniegs  laboratorisko izmeklējumu pakalpojumus tikai pacientiem, kuru analīzes tiek apmaksātas ārpus kvotas. Pamatojums – no valsts puses nav nodrošināts risinājums, un SIA “Centrālā laboratorija” ir turpinājusi arī augusta mēnesī sniegt iedzīvotājiem valsts apmaksātos pakalpojumus, nesaņemot par to samaksu no valsts. Ņemot vērā Centrālās laboratorijas plašo filiāļu loku un sniegto pakalpojumu apjomu, citu laboratoriju kapacitāte ir nepietiekama, lai apkalpotu visus līdzšinējos Centrālās laboratorijas klientus.


2. Secinājumi un identificētās problēmas.

[32.] Katru gadu pieaug unikālo pacientu skaits, kam nepieciešami laboratoriskie izmeklējumi, kā arī izmeklējumu skaits uz vienu personu. Iemesli: izmeklējumi, kas saistīti ar Covid-19 un stāvokli pēc Covid-19 izslimošanas, sabiedrības kopējā veselības stāvokļa pasliktināšanās, t.sk., pandēmijas laikā, kā arī  jaunas ārstēšanas vadlīnijas, jaunu pakalpojumu un zāļu apmaksa, esošo pakalpojumu pieejamības paplašināšana. Vienlaikus pašreiz nav atbilstošu rīku, kas ļautu analizēt izmeklējumu pamatotību, kā arī ļautu nākotnē novērst nepamatotus izmeklējumus un finansējuma nepamatotu izlietošanu.

[33.] Pašreizējā situācijā rodas pārstrādes, kad laboratoriju veiktais darbs pārsniedz līgumā noteikto summu. Līguma summa noteikta, ņemot vērā laboratoriju pakalpojumiem piešķirto valsts budžeta finansējumu, kā arī plānoto pakalpojuma apjomu. Laboratoriju veicamā darba apjoms atkarīgs no ārstniecības personu izsniegto nosūtījumu apjoma, līdz ar to laboratorijas pašas nevar ierobežot veicamo izmeklējumu skaitu.

[34.] Ņemot vērā pārstrāžu pašreizējo apjomu, sabiedrības veselības tendences, ar pakalpojuma sniegšanu saistīto izmaksu pieaugumu, pastāv bažas, ka, pat samazinot laboratorisko izmeklējumu tarifus un apmaksas koeficientu, ieviešot izmeklējumu ierobežojumus un stingru piešķirtās kvotas izlietojuma uzraudzību, bet saglabājot esošo pieeju finansējuma piešķiršanai, nav iespējams apmierināt visas pacientu vajadzības un izvairīties no laboratoriju pārstrādēm. Gan Sabiedrības veselības pamatnostādnēs 2021.-2027. gadam, gan citos politikas plānošanas dokumentos Veselības ministrija pastāvīgi vērsusi uzmanību uz Latvijā veselības aprūpei piešķirto zemo finansējumu, salīdzinot ar citām Eiropas savienības valstīm. 2019.gadā 35,60% no kopējiem izdevumiem par veselības aprūpi veidoja mājsaimniecību tiešie maksājumi (vidēji ES 15,6 %) Saskaņā ar PVO izmantoto pieeju personīgo maksājumu īpatsvars kopējos izdevumos veselībai virs 30% ir bīstams iedzīvotāju veselības aizsardzībai valstī.[footnoteRef:10] Līdz ar to, lai tiktu sasniegti veselības aprūpes mērķi, nepietiek tikai ar esošā finansējuma efektīvu izlietojumu, bet nepieciešams atbilstošs valsts finansiālais atbalsts veselības aprūpei.   [10:  Evetovits, T., 2019. Prezentācija “PVO perspektīva par veselības finansēšanas reformām Latvijā” (angļu valodā) Saeimas Sociālo un darba lietu komisijas un Budžeta un finanšu (nodokļu) komisijas kopsēdē 2019.gada 30.aprīlī, http://www.vm.gov.lv/lv/aktualitates/preses_relizes/5988_pvo_eksperts_atbalsta_veselibas_ministres_aicinajumu_palieli/] 


[35.] [bookmark: _Hlk141449744]Informācija par laboratoriskajiem izmeklējumiem nav pieejama vienotā sistēmā, līdz ar to laboratorijas neredz citās laboratorijās veiktos izmeklējumus, kā arī ārsts neredz iepriekšējo izmeklējumu rezultātus un citu ārstu izsniegtos nosūtījumus. Tādējādi nepieciešams nodrošināt piekļuvi izmeklējumu rezultātiem, lai novērstu nepamatoti atkārtotu izmeklējumu veikšanu, kā arī dotu iespēju labāk sekot pacientu veselības stāvoklim ilgtermiņā, laikus pamanot un novēršot veselības traucējumus. Lai nodrošinātu laboratorijas izmeklējumu sistēmas izstrādi un citu informācijas un komunikācijas sistēmu attīstību un nepārtrauktas darbības nodrošināšanu un uzturēšanu, finansējums rasts Dienesta esošā finansējuma ietvaros (Ministru kabineta gada 11. oktobra sēdes prot. Nr.52 5.§ 75. punkts).

3. Priekšlikumi laboratorijas pakalpojumu finansiālās pieejamības uzlabošanai.
[36.] Turpmākie risinājumi (īstermiņa):
a. Atbilstoši noslēgtiem līgumiem Dienests katru mēnesi līdz 30. datumam ievieto Dienesta tīmekļvietnē informāciju par ģimenes ārstiem un sekundārās ambulatorās veselības aprūpes pakalpojumu sniedzējiem laboratorisko pakalpojumu apmaksai paredzētā līdzekļu apjoma izlietojumu un īpatsvaru iepriekšējos mēnešos. Tādējādi Dienests prioritāri nodrošina preventīvu iespēju katrai ārstniecības iestādei pašai sekot līdzi sava plānotā laboratorisko izmeklējumu apjoma izlietojumam. 
Dienests regulāri vērtē laboratorisko izmeklējumu apmaksai paredzētā finansējuma izlietojumu un pēc nepieciešamības, bet ne retāk kā divas reizes gadā informē ģimenes ārstus un speciālistus par līguma izpildi un  nepieciešamību ievērot kvotas un nozīmēt izmeklējumus atbilstoši algoritmiem. Dienests iepriekš vērtēja konkrētu ģimenes ārstu līgumā paredzēto kvotu ievērošanu, prasot paskaidrojumu no ģimenes ārstiem, kuri kvotu pārsnieguši. Tā kā šāda analīze prasa ievērojamus resursus, bet nedod finansiālu ieguvumu, ja ģimenes ārsti spēj pamatot nosūtījumu nepieciešamību, šāda prakse tika pārtraukta. Vienlaikus ģimenes ārstiem, kuru aprūpē ir daudz hroniski vai smagi slimu pacientu, ir iespēja vērsties Dienestā, lūdzot palielināt kvotu. Līdz ar to, ņemot vērā, ka ar 2024.gadu plānots ieviest Digitālās veselības Laboratorisko izmeklējumu pārvaldības moduli, kas ļaus analizēt pakalpojumu plūsmu un pieņemt datos balstītus lēmumus, līdz Laboratorisko izmeklējumu pārvaldības moduļa ieviešanai ģimenes ārstu kvotu kontroles mehānismu netiek plānots pārskatīt.
Lai nodrošinātu stingru finanšu kontroli, pakalpojumu sniedzēji pastāv uz precīzas kvotu kontroles ievērošanu ar 2024. gadu, kas var rezultēties ar rindu veidošanos uz laboratoriskiem pakalpojumiem, ja pacientiem nepieciešamais manipulāciju apjoms turpinās nekontrolējami augt, līdz ar to Dienests turpmāk pievērsīs pastiprinātu uzmanību koordinētai kontrolei starp nosūtījumu kvotām un veicamo izmeklējumu kvotām.

b. Dienests sadarbībā ar nozares speciālistiem ir izstrādājis sekundārās veselības aprūpes pakalpojumu sniedzējiem saistošo kārtību “Minimālā izmeklējumu apjoma veikšanas kārtība”[footnoteRef:11] (turpmāk – Kārtība), ko kopā ar labās prakses piemēru ir nosūtījis ārstniecības iestādēm. Kārtība paredzēta sekundārās veselības aprūpes pakalpojumu sniedzējiem, kuriem, nozīmējot pacientam laboratoriskos izmeklējumus pirms plānveida operācijas, jāievēro Kārtībā noteiktie nosacījumi izmeklējumu apjomam.  Kārtība ir pievienota kā pielikums līgumam par valsts apmaksātu sekundāro veselības aprūpes pakalpojumu sniegšanu. Saskaņā ar Kārtību sekundārās veselības aprūpes pakalpojumu sniedzēji, nosūtot pacientu uz plānveida operāciju, izvērtē gaidāmās operācijas apjomu, kā arī pacienta veselības stāvokli un anestēzijas riskus, un atbilstoši izvērtējuma rezultātiem nozīmē pirms operācijas nepieciešamos izmeklējumus. Kārtība darbojas no 2023. gada 1. maija un tiek piemērota attiecībā uz visām plānveida operācijām. Tādējādi tiek samazināts nozīmēto izmeklējumu skaits, veicot tikai tos izmeklējumus, kas konkrētajam pacientam konkrētās operācijas gadījumā ir būtiski. Izsekot un izdarīt secinājumus par ieguvumu no pievienotās kārtības būs iespējams tikai 2024. gadā, kad tiks apkopoti dati par 2023. gadā veiktajām manipulācijām; [11:  https://www.vmnvd.gov.lv/lv/sekundaro-ambulatoro-veselibas-aprupes-pakalpojumu-liguma-paraugs-0] 

c. Ņemot vērā, ka valsts apmaksāto laboratorisko izmeklējumu klāsts un tarifi nav ilgstoši pārskatīti, Dienests kopā ar nozares speciālistiem līdz 2024. gada 1. jūlijam pārskatīs laboratorijās lietojamo manipulāciju sarakstu un tarifus, sākot ar finanšu ietilpīgākajām manipulācijām, un Veselības ministrija līdz 2024. gada 31. jūlijam sagatavos iesniegšanai Ministru kabinetā informatīvo ziņojumu par tarifu pārskatīšanas rezultātiem. 
d. Izdevumus laboratorisko izmeklējumu deficītu segšanai par 2022.gadu ne vairāk kā  1 537 517 euro apmērā  un izdevumus laboratorisko izmeklējumu deficītu segšanai  par 2023.gadu ne vairāk kā 14 678 107 euro apmērā  2023.gadā segt no valsts budžeta programmas 02.00.00 "Līdzekļi neparedzētiem gadījumiem”.

Saskaņā ar līgumā noteikto kārtību  ārstniecības iestādes (t.sk. laboratorijas)  aizpilda Ministru kabineta 2006.gada 4.aprīļa noteikumos Nr.265 “Medicīnisko dokumentu lietvedības kārtība” noteikto veidlapu (turpmāk – uzskaites dokuments) atbilstoši attiecīgās veidlapas aizpildīšanas vadlīnijām un nodrošina minētās veidlapas informācijas ievadi Vadības informācijas sistēmā (turpmāk – VIS). VIS tiek ievadīts viss veiktais darbs tajā skaitā gan līguma ietvaros veiktais darbs, gan arī  virs kvotas veiktais darbs. Līguma finansējuma apjoms ir iezīmēts pa mēnešiem, standarta gadījumā1/12 daļa no gada apjoma. Ja faktiski sniegtais veselības aprūpes pakalpojumu apjoms naudas izteiksmē mēnesī pārsniedz noteikto mēneša finansējuma summu, tad Dienests samaksā attiecīgajam mēnesim Līgumā paredzēto finansējuma apjomu. Gada beigās taloni kas ir ievadīti VIS virs līguma summas (kvotas) paliek statusā “neapmaksājami”, kā jau iepriekš tika minēts, par 2022. gadu šī “neapmaksājamā” summa par visām laboratorijām kopā veido 1 537 517 euro. Virs kvotas neapmaksātās summas tiek fiksētas tikai VIS sistēmā, Dienesta grāmatvedības uzskaitē šīs summas netiek fiksētas, jo Dienestam nav tiesību grāmatvedībā uzņemt saistības kas pārsniedz pieejamo/piešķirto finanšu apjomu atbilstoši kārtējā gada budžeta plānotajam.

	Ārstniecības iestādes kods (pakalpojumu sniedzēja)
	Ārstniecības iestādes nosaukums 
	Virs kvotas veiktais darbs 2022.gadā 

	
	
	
	

	320200001
	Aizkraukles slimnīca, SIA
	3 833.60  
	

	360200027
	Alūksnes slimnīca, SIA
	1 705.47  
	

	10000190
	BALT INFO LAB, SIA
	2 964.63  
	

	400200024
	Bauskas slimnīca, SIA
	891.89  
	

	10011804
	Bērnu klīniskā universitātes slimnīca, Valsts SIA
	33 900.40  
	

	10068302
	CENTRĀLĀ LABORATORIJA, SIA
	832 127.37  
	

	50020401
	Daugavpils reģionālā slimnīca, SIA
	37 578.19  
	

	50043801
	DERMATOVENEROLOGS, SIA
	3 034.63  
	

	10064111
	Dziedniecība, SIA
	4 025.16  
	

	10068303
	E.GULBJA LABORATORIJA, SIA
	313 581.02  
	

	19268301
	GENERA, SIA
	25 063.27  
	

	130020302
	Jūrmalas slimnīca, SIA
	9 711.37  
	

	10040307
	Latvijas Jūras medicīnas centrs, Akciju sabiedrība
	970.99  
	

	170020401
	LIEPĀJAS REĢIONĀLĀ SLIMNĪCA, SIA
	468.46  
	

	680200030
	Ludzas medicīnas centrs, SIA
	165.30  
	

	10068301
	NMS Laboratorija, SIA
	124 561.29  
	

	740200008
	Ogres rajona slimnīca, SIA
	7 547.46  
	

	10011803
	Paula Stradiņa klīniskā universitātes slimnīca, Valsts SIA
	77 420.90  
	

	10000234
	Rīgas Austrumu klīniskā universitātes slimnīca, SIA
	32 322.25  
	

	10012202
	Rīgas psihiatrijas un narkoloģijas centrs, Valsts SIA
	2 407.39  
	

	10064114
	VESELĪBAS CENTRS 4, SIA
	11 534.50  
	

	250000092
	Vidzemes slimnīca, SIA
	9 895.15  
	

	270020302
	Ziemeļkurzemes reģionālā slimnīca, SIA
	1 806.31  
	

	
	
	1 537 517.00  
	



[37.] Turpmāk plānotie pasākumi no 2024.gada:
a. Ar 2024.gada 1.janvāri uzņemšanas (neatliekamas palīdzības) nodaļās sniegtās laboratoriskās manipulācijas tiks apmaksātas caur uzņemšanas (neatliekamas palīdzības) nodaļas maksājumu, ar šo atdalot diennakts laboratoriskos pakalpojumus no ambulatoriem laboratoriju pakalpojumiem.
b. Uzsākt vienotās Laboratorisko izmeklējumu informācijas sistēmas darbību (skatīt ieviešanas termiņus 8. tabulā). Dienests jau 2022. un 2023. gadā sadarbībā ar Latvijas vadošajiem speciālistiem laboratorisko izmeklējumu jomā, veica pārskatīšanu vairāk kā 1200 laboratorisko izmeklējumu manipulācijām, kas ir pieejamas valsts apmaksāto pakalpojumu klāstā, kā arī uzsāka Laboratorijas moduļa izstrādi, lai realizētu laboratorisko izmeklējumu rezultātu pārvaldību un pieejamību ārstniecības personām un pacientiem vienuviet. Kā šādas jaunas sistēmas ieviešanas kopā ar E-veselības funkciju paplašināšanu pirmie ieguvumi tiek plānoti laboratorijās veikto  izmeklējumu rezultātu pārskatu pieejamība E-veselībā vienkopus. 
8. tabula
	1.
	Laboratorisko izmeklējumu pārvaldības modulis
Ieguvums:
1. Uzlabota veselības aprūpes pakalpojumu kvalitāte - visu laboratorisko izmeklējumu rezultātu  pieejamība vienuviet digitālā formā rada lielākas iespējas pieņemt datos balstītus lēmumus.
2. Nodrošināts finanšu resursu ietaupījums, mazinot atkārtotu (dubultu) laboratorisko izmeklējumu nosūtījumu veidošanas iespējamību un realizējot valsts apmaksāto izmeklējumu nosūtījumu automatizētu kontroli (no 2025.gada).
3. Uzlabota E-veselības sistēmas (DigiVes platformas) veiktspēja un pieejamība - tehnoloģiski realizējot HL7 FHIR standarta vadlīnijas.

	1.1. 
	Laboratorisko izmeklējumu rezultātu pārvaldības funkcionalitāte

	
	 Rezultāti (no 01.01.2024.):
1. Ārstniecības iestādēm:
1.1. nodrošināts risinājums laboratorisko izmeklējumu rezultātu pārskatu un strukturētu datu sniegšanai E-veselības sistēmā gan par valsts apmaksātajiem, gan maksas pakalpojumiem (API saskarne);
1.2. E-veselības sistēmā vai, izmantojot API saskarnes datu apmaiņas risinājumu, ārstniecības iestāžu IS vienuviet pieejami laboratorisko izmeklējumu rezultāti (portāls un API saskarne).
2. Pacientiem  E-veselības sistēmā vienuviet pieejami visi laboratorisko izmeklējumu rezultāti.
3. Izveidota jauna E-veselības sistēmas vizuāla saskarne datu attēlošanai pacientiem un ārstniecības speciālistiem.

	1.1.1. 
	Izstrādāts tehniskais risinājums – kodols un funkcionalitāte – laboratorisko izmeklējumu rezultāti
	NVD
	2022.gada II cet.-2023. gada IV cet.

	1.1.2.
	Izstrādāts tiesiskais regulējums
MK iesniegti grozījumi MK 11.03.2014. noteikumos Nr. 134 “Noteikumi par vienoto veselības nozares elektroniskās informācijas sistēmu” (turpmāk – MK noteikumi Nr.134) - noteikta laboratorisko izmeklējumu datu apstrādes kārtība e-veselības sistēmā, tai skaitā apstrādājamie dati
	VM
	2023. gada IV cet.



	1.1.3.
	Darbs ar ārstniecības iestāžu informācijas sistēmu izstrādātājiem par sistēmu integrācijas jautājumiem - izstrādāti standarti, pieejamas vadlīnijas 
	NVD
	2023. gada II-IV cet. 

	1.1.4.
	Izstrādāti informatīvi materiāli ārstniecības personām, pacientiem par 1.kārtas funkcionalitātes  lietošanu 
	NVD
	2023.gada IV cet. 

	1.1.5.
	Uzsākta tehniskā risinājuma darbība produkcijas vidē 
	NVD
	Pēc MK noteikumu pieņemšanas 

	1.2. 
	Laboratorisko izmeklējumu nosūtījumu funkcionalitāte

	
	Rezultāti (no 01.01.2025.):
1. Ārstniecības iestādēm:
1.1. nodrošināts risinājums laboratorisko izmeklējumu nosūtījumu datu sniegšanai E-veselības sistēmā gan par valsts apmaksātajiem, gan maksas pakalpojumiem (API saskarne);
1.2. E-veselības sistēmā vai, izmantojot API saskarnes datu apmaiņas risinājumu, ārstniecības iestāžu IS vienuviet pieejami laboratorisko izmeklējumu nosūtījumi.
2. Pacientiem E-veselības sistēmā vienuviet pieejami laboratorisko izmeklējumu nosūtījumi.

	1.2.1.
	Izstrādāta funkcionalitāte -nosūtījums uz laboratorisko izmeklējumu
	NVD
	2024. gada IV cet.

	1.2.2.
	Izstrādāts tiesiskais regulējums -
MK iesniegti grozījumi MK noteikumos Nr.134 
	VM
	2024. gada III cet.

	1.2.3.
	Darbs ar ārstniecības iestāžu informācijas sistēmu izstrādātājiem par sistēmu integrācijas jautājumiem:
Izstrādāti standarti, pieejamas vadlīnijas 
	NVD
	2024. gada II-IV cet. 


	1.2.4.
	Izstrādāti mācību materiāli ārstniecības personām, pacientiem par funkcionalitātes lietošanu
	NVD
	 2024.gada IV cet. 

	1.2.5.
	Uzsākta tehniskā risinājuma darbība produkcijas vidē
 
	NVD
	Pēc MK noteikumu pieņemšanas



Par E-veselības Laboratorisko izmeklējumu pārvaldības moduļa ieviešanu Veselības ministrija informēs Ministru kabinetu, sagatavojot informatīvo ziņojumu par Laboratorisko izmeklējumu rezultātu pārvaldības funkcionalitātes darbību (līdz 2024. gada 30. decembrim) un Laboratorisko izmeklējumu nosūtījumu funkcionalitāti (līdz 2025. gada 30 .decembrim).

c. Lai ilgtermiņā izvairītos no pašreizējās situācijas, kā piemērotākais risinājums tiek izskatīta vienota valsts apmaksāto laboratorisko pakalpojumu izsole. Sadarbībā ar asociācijām un citiem nozares profesionāļiem tiks izvērtētas izsoles veikšanas iespējas, ņemot vērā pakalpojuma saturu, prasības pakalpojumu sniedzējiem, kā arī uzsākta pilotprojektu īstenošana, kur atsevišķiem laboratorijas pasākumiem tiks izsludināts izsoles iepirkums un vērtēts finansiālais ieguvum un ietekme uz pakalpojuma pieejamību, kā arī citi faktori.  Pasākuma izpildes termiņš: 2024. gada 30. aprīlis, kā rezultātā tiks sagatavots informatīvais ziņojums ar izvērtējumu par laboratorisko pakalpojumu izsoles ieviešanas lietderības pamatojumu. Ja informatīvā ziņojumā tiks izvērtēts, ka izsoli ieviest ir finansiāli pamatoti un tā neietekmēs pakalpojuma pieejamību pacientiem, tad tiek plānoti šādi ar izsoles sagatavošanu un norisi saistītie pasākumi un termiņi:

1. Izmaiņas normatīvajos aktos. Pasākuma izpildes termiņš: 2025. gada 1. janvāris. 
2. Izmaiņas veselības aprūpes pakalpojumu apmaksas norēķinu sistēmā “Vadības informācijas sistēma”: pasākuma izpildes termiņš 2025. gada 1. jūlijs. 
3. Iepirkuma atlases procedūra. Pasākuma izpildes termiņš: 2025. gada 1. janvāris - 2025. gada 1. jūlijs (izsludināšana, izvērtēšana, lēmumu pieņemšana un līgumu noslēgšana). 
4. Pakalpojuma uzsākšana pēc jauniem nosacījumiem - 2025. gada 1. jūlijs. 

Plānojot iepirkumu, izstrādājot tehnisko specifikāciju un līguma nosacījumus, jāņem vērā, ka šobrīd Dienestam par pakalpojumu sniegšanu noslēgts līgums ar vairāk nekā 30 laboratorijām. Mainot sadarbības nosacījumus, kas var no pakalpojumu sniedzēju vidus izslēgt daļu laboratoriju, vai arī ievērojami mazināt sniegto valsts apmaksāto pakalpojumu apjomu, pastāv iespēja, ka tiek pārkāpts tiesiskās paļāvības princips. Līdz ar to iepirkuma norises plānošanā vērtējama arī citu valstu pieredze. Veselības ministrija 2024. gada aprīlī iesniegs Ministru kabinetā izvērtējumu un priekšlikumus par laboratorisko pakalpojumu izsoli.

d. Papildus finansējuma pieprasījums laboratorisko pakalpojumu nodrošināšanai atbilstoši faktiskā pieprasījuma prognozei, lai 2024. gadā un turpmāk neveidotos pakalpojumu apmaksas deficīts, iesniegts prioritāro pasākumu pieteikumā 2024. – 2026. gadam atbilstoši likumprojekta “Par valsts budžetu 2024. gadam un budžeta ietvaru 2024., 2025. un 2026. gadam” izstrādes procesam (29_01_P “Veselības aprūpes pakalpojumu pieejamības un kvalitātes uzlabošana”).

Plānojot pasākumus finansējuma taupīšanai būtiski atcerēties, ka laboratorisko izmeklējumu pieejamība ir gan pacientu, gan ārstu, gan visas valsts interesēs. Laboratoriskie izmeklējumi ir sākotnējā diagnostika, kas paveicama īsā laikā un par ievērojami mazāku finansējumu nekā citi diagnostikas veidi. Tādēļ ir svarīgi, lai šie izmeklējumi būtu pieejami iespējami ātrāk, kā arī tuvāk pacienta dzīvesvietai. Laboratoriskos izmeklējumus pārsvarā veic sakarā ar aizdomām par kādu slimību, taču ar asins un urīna analīžu palīdzību var tikt pamanītas arī slimības, tostarp ļaundabīgas, par kuru esamību citi simptomi vēl neliecina. 
Līdz ar to savlaicīga laboratoriskā diagnostika ļauj ātrāk uzsākt ārstēšanu, novēršot ilgstošu un smagu slimības gaitu, komplikācijas un nepieciešamību izlietot daudz lielāku finansējumu sekundārajā un terciārajā veselības aprūpes līmenī, kā arī mazinot izdevumus saistībā ar iedzīvotāju darbnespēju un invaliditāti.
Laboratorijas, kas nodrošina valsts apmaksātus laboratoriskos izmeklējumus, nezinot, kad un vai saņems par to samaksu (vienlaikus maksājot valstij nodokļus arī par tiem veiktajiem izmeklējumiem, par kuriem samaksa nav saņemta), informējušas Veselības ministriju par izmaiņām sava darba organizācijā, ja situācija nemainīsies. Gadam plānotais finansējums tiks sadalīts uz divpadsmit mēnešiem, katra mēneša ietvaros sniedzot valsts apmaksātos pakalpojumus tikai tādā apjomā, kādu iespējams nodrošināt par pieejamo finansējumu. Šādā situācijā ciestu mazāk aizsargātā iedzīvotāju daļa, kam nav veselības apdrošināšanas vai pietiekamu ienākumu, lai maksātu par veselības aprūpi. Līdz ar to, vērtējot iespējas ietaupīt uz valsts apmaksāto laboratorisko pakalpojumu rēķina, jāvērtē samērīgums starp tūlītēju ieguvumu valsts budžetam un iespējamo kaitējumu sabiedrības veselībai, kas, savukārt, radīs daudz lielākus finansiālos zaudējumus ilgtermiņā.

[38.] Vienlaikus Veselības ministrija sniedz informāciju par MK sēdes protokolā Nr.52 iekļauto uzdevumu izpildes gaitu, kā arī nepieciešamību precizēt uzdevumu izpildes termiņus un aktualitāti.  
a. 79.p. uzdevums: Līdz 2022. gada 30. decembrim veikt minimālo izmeklējumu apjoma noteikšanu pirms noteiktu veselības aprūpes pakalpojumu saņemšanas ieviešanas, kā arī izvērtēt un aktualizēt Ministru kabineta 2017. gada 7. marta noteikumus Nr.125 "Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem", kuri nosaka references laboratorijas izmeklējumu apjomu un kompetenci. 

Dienests ir sagatavojis un izsūtījis ārstniecības iestādēm jaunu pielikumu līgumam par valsts apmaksātu sekundāro veselības aprūpes pakalpojumu sniegšanu, nosakot prasības minimālā izmeklējumu apjoma veikšanas kārtībai[footnoteRef:12]. Saskaņā ar kārtību sekundārās veselības aprūpes pakalpojumu sniedzēji, nosūtot pacientu uz plānveida operāciju, izvērtē gaidāmās operācijas apjomu, kā arī pacienta veselības stāvokli un riskus, un atbilstoši izvērtējuma rezultātiem nozīmē pirms operācijas nepieciešamos izmeklējumus; [12:  https://www.vmnvd.gov.lv/lv/sekundaro-ambulatoro-veselibas-aprupes-pakalpojumu-liguma-paraugs-0] 

[bookmark: _Hlk141456180]MK sēdes protokolā Nr.52 minētais minimālais izmeklējumu apjoms pirms veselības aprūpes pakalpojumu saņemšanas un references laboratorijas darbība ir divi pēc būtības nesaistīti uzdevumi. Veselības ministrija ir izvērtējusi nepieciešamību aktualizēt Ministru kabineta 2017. gada 7. marta noteikumus Nr.125 "Noteikumi par kārtību, kādā piešķir un anulē nacionālās references laboratorijas statusu epidemioloģiskās drošības jomā vai aptur tās darbību, kā arī par nacionālās references laboratorijas tiesībām un pienākumiem" un konstatējusi, ka grozījumi attiecībā uz Nacionālās references laboratorijas kompetenci un izmeklējumu apjomu nav nepieciešami. 
Ņemot vērā minēto, Veselības ministrija lūdz 
- pagarināt uzdevuma par minimālā izmeklējumu apjoma noteikšanu pirms noteiktu veselības aprūpes pakalpojumu saņemšanas izpildes termiņu līdz 2024. gada 30. jūnijam, kad Dienests būs veicis ieviestās kārtības efektivitātes izvērtējumu;
- atzīt par aktualitāti zaudējušu uzdevumu attiecībā uz references laboratorijas izmeklējumu apjoma un kompetences pārskatīšanu.

b. 80.p. uzdevums: Veselības ministrijai līdz 2022. gada 30. decembrim izvērtēt laboratoriju pārstrādes iemeslus un piedāvāt Ministru kabinetam priekšlikumus laboratorijas pakalpojumu finansiālās pieejamības uzlabošanai. 

Ņemot vērā ziņojumā iekļautus priekšlikumus, Veselības ministrija lūdz pagarināt uzdevuma izpildi līdz 2024. gada 30. aprīlim, kad tiks iesniegts izvērtējums par laboratorisko pakalpojumu iepirkumu.

c. 81.p. uzdevums: Veselības ministrijai līdz 2023. gada 30. decembrim izstrādāt laboratoriju kvalitātes kritēriju noteikšanas un uzraudzības vadlīnijas. 
Laboratorisko izmeklējumu kvalitātes nodrošināšanas aspekti tika skatīti laboratoriju darba grupā, pieaicinot arī Latvijas Nacionālā akreditācijas biroja (LATAK) un Veselības inspekcijas pārstāvjus.
Obligāts priekšnosacījums, lai laboratorija varētu strādāt, kā arī sniegt valsts apmaksātus pakalpojumus, ir laboratoriju akreditācija.  Saskaņā ar Ministru kabineta 2009.gada 20.janvāra noteikumiem Nr.60 “Noteikumi par obligātajām prasībām ārstniecības iestādēm un to struktūrvienībām” jau kopš 2018. gada medicīnas laboratorijām jābūt akreditētām atbilstoši standartam LVS EN ISO 15189:2013 "Medicīnas laboratorijas. Īpašās prasības uz kvalitāti un kompetenci". Laboratoriju kvalitātes atbilstību aktuālajam standartam uzrauga LATAK. Ja laboratorija uztur arī neakreditētas metodes, tās darbību uzrauga arī Veselības inspekcija.
Latvijas Nacionālais akreditācijas birojs katrā laboratorijā reizi gadā veic kvalitātes uzraudzību. Savukārt Veselības inspekcija, reģistrējot laboratoriju ārstniecības iestāžu reģistrā, kontrolē laboratoriju atbilstību Ministru kabineta 2009. gada 20. janvāra noteikumu Nr.60 “Noteikumi par obligātajām prasībām ārstniecības iestādēm un to struktūrvienībām” prasībām.
Viss augstāk minētais attiecināms uz jebkuru laboratoriju. Savukārt, lai slēgtu līgumu par valsts apmaksātu izmeklējumu veikšanu, Dienests var izvirzīt papildu prasības pretendentu atlasei attiecībā uz iespējām nodrošināt attiecīgā izmeklējuma veikšanu noteiktā apjomā un kvalitātē.  
Tā kā šajā uzdevumā minētās vadlīnijas pēc būtības atkārtotu to, kas jau šobrīd noteikts attiecībā uz laboratoriju kvalitāti un tā izpildei nav tiešas ietekmes uz laboratorijām piešķirtā finansējuma izlietojumu un laboratorisko pakalpojumu finansiālās pieejamības uzlabošanu, Veselības ministrija lūdz to atzīt par aktualitāti zaudējušu.
d. 82.p. uzdevums: Veselības ministrijai līdz 2023. gada 30. decembrim izveidot vienotu laboratorisko izmeklējumu sistēmu, tai skaitā e-nosūtījuma izveidi.

Dienests sadarbībā ar Latvijas Laboratorās medicīnas biedrību un laboratoriju pakalpojumu sniedzējiem jau 2022. gadā uzsāka laboratorisko izmeklējumu pārvaldības risinājuma izstrādi ar mērķi uzlabot valsts budžeta līdzekļu efektīvu pārvaldīšanu un veselības aprūpes kvalitātes paaugstināšanu. Dienests ir veicis sarunas ar laboratoriju un ārstniecības pakalpojumu sniedzēju iestāžu speciālistiem par laboratoriju informācijas sistēmu integrāciju, lai nodrošinātu laboratorisko izmeklējumu pārvaldības risinājuma izstrādi līdz 2023.gada beigām, tajā skaitā iekļaujot arī e-nosūtījumu funkcionalitāti. 

e. 83.p. uzdevums: Veselības ministrijai līdz 2024. gada 30. decembrim izstrādāt algoritmu un klīnisko ceļu karti.

Uzdevuma izpilde saistīta ar Laboratorisko izmeklējumu pārvaldības sistēmas izstrādi un ieviešanu. Sistēma nodrošinās, ka ārstam, kas pacientu konsultēs, ārstēs vai nosūtīs pacientu uz izmeklējumu, būs pieejama informācija par iepriekš veiktajiem izmeklējumiem un to rezultātiem, no kā izrietēs turpmākā rīcība. Arī minimālais izmeklējumu apjoms, izmeklējumu regularitāte, kā arī tādu izmeklējumu definēšana, ko mūža laikā atkārtoti neveic, ir daļa no algoritma.

Veselības ministre									L.Meņģelsone

Ambulatorie laboratorijas pakalpojumi


Kvotētie - līgumā ar NVD noteikts finanšu apjoms gadam


References laboratorija
Reto slimību diagnostika


Pārējie laboratoriskie izmeklējumi
Histoloģiskie izmeklējumi


Nekvotētie - apmaksā virs līgumā noteiktā finansējuma


Skrīnings
Grūtnieces
Ļaundabīgo audzēju diagnostika
Sirds un asinsvadu slimību riska noteikšana


Laboratorijas izmeklējumu apmaksai paredzētais finansējums % no finansējuma ambulatorai aprūpei un VA kopumā

Kopējais budžets	
2019	2020	2021	3.8570801451924812E-2	3.8151126330824237E-2	3.770426861650969E-2	Ambulatorais budžets	
2019	2020	2021	0.10198449053655476	9.9479519051833804E-2	9.5991604337952618E-2	

